CELEX: C2006/074/43
Language: et
Date: 2006-03-25 00:00:00
Title: Kohtuasi T-436/05:  12. detsembril 2005  esitatud hagi — Ajinomoto versus Siseturu Ühtlustamise Amet

25.3.2006   
            
            
               ET
            
            
               Euroopa Liidu Teataja
            
            
               C 74/22
            
         12. detsembril 2005 esitatud hagi — Ajinomoto versus Siseturu Ühtlustamise Amet
   (Kohtuasi T-436/05)
   (2006/C 74/43)
   Hagiavaldus esitati inglise keeles.
   Pooled
   
      Hageja: Ajinomoto Co., Inc. (Tokio, Jaapan) (esindaja(d): G. Würtenberger ja R. Kunze)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Kaminomoto Co.Ltd. (Hyogo-Ken, Jaapan)
   Hageja nõuded
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 15. septembri 2005. aasta otsus asjas R 1143/2004-1;
            
         
               —
            
            
               mõista kohtukulud välja Siseturu Ühtlustamise Ametilt (kaubamärgid ja tööstusdisainilahendused).
            
         Väited ja peamised argumendid
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk “AJINOMOTO” kaupadele klassides 1, 5, 29, 30 ja 31 — taotlus nr 1 307 024
   
      Vastulause aluseks oleva kaubamärgi või tähise omanik: Kaminomoto Co.Ltd.
   
      Vastulause aluseks olev kaubamärk või tähis: siseriiklik sõnamärk “KAMINOMOTO” kaupadele klassis 3
   
      Vastulausete osakonna otsus: jätta vastulause täielikult rahuldamata
   
      Apellatsioonikoja otsus: tühistada vastulausete osakonna otsus
   
      Õiguslikud alused: määruse nr 40/94 artikli 8 lõike 1 punkti b rikkumine, kuna hageja sõnul leidis apellatsioonikoda, et vastulausemenetluses tuleb vastulause esitajal üksnes tõendada varasema õiguse olemasolu vastulause esitamise kuupäeva seisuga. Hageja leiab, et varasema õiguse kehtivust tuleb tõestada kas vastulausete osakonna otsuse kuupäeva seisuga või teisel võimalusel tõendite esitamise tähtaja möödumise kuupäeva seisuga.